Borandag | coetzeeblog
Posted by coetzee2014 in Geleenthede, Uncategorized
Die distrik is Paso Yobai, die plaas is die estancia van Manfred Hieber, Naranjito. Wolkloos en koud. Blou, blou lug. Groen weidings. Vriendelike mense, sommige dames met kleurvolle poncho´s, om die koue uit te hou. Die bekendstelling van die Boranras in Paraguay. Die minsame en rustige beeste en Jaco Brits,die hoofrolspelers, by hierdie genotvolle, geleentheid.
Die 5 lede van die groep: Georg Brixner, Jaco Brits, Manfred Hieber, Edwin Peter en Horst Escher
´n Paar jaar gelede, het ´n handvol boere van die omgewing, wat reeds ´n geruime tyd, georganiseerd opgetree het, in, wat in SA, as ´n studiegroep bekend sou staan, besluit, dat iets daadwerklik gedoen moet word om te sien of hulle die hoë koste aan uitwendige en inwendige parasietbestryding, kon bekamp. Dít, het gelei, tot die belangstelling in die Boranras. In die jaar 2011, het Jaco en van die lede van die groep, ´n toer na SA onderneem en daarna is besluit om embrio´s van die Boran, na Paraguay te bring. Wat daaruit voortgevloei het, was gister se aangename, bekendstelling van die ras.
Manfred Hieber, bekende sakeman en eienaar van die plaas, het begin met ´n bondige opsomming, hoé op die Boran, besluit is. Daarna, het Jaco, wat eintlik die hele administrasie van die onderneming behartig, ´n beskrywing gegee van 15 verskillende groepe van diere. Hierdie groepe is saamgebring, van 6 verskillende plase, van lede van die groep. Vanaf verskillende tipes weiding en verskillende bestuurspraktyke en slegs ´n paar weke, voor die dag, bymekaar gebring. ´n Uitstaande kenmerk, was die eenvormigheid. ´n Goed georganiseerde vertoning, in baie goed beplande geriewe.
Vir heelwat van die beesboere, was dit ´n ondevinding en ´n eerste, om bewus te word van hierdie ras. Dat die belangstelling daar is, is duidelik. Sewe bulle, wat reeds beproef is, is geoormerk vir die tap van semen. Daar is skynbaar heelwat bestellings geplaas vir saad.
Na die amptelike gepraat, het ´n ete plaasgevind. Vleis en slaaie, voorberei, deur die baie professionele span van Churrasqueria Sul Americana. Jaco, moes steeds, bontstaan, om vrae te beantwoord, so ook, moes die ander lede van Indep Genetics, vertel van hulle ondervinding van die ras.
Tenspyte van die suur windjie, wat ons laat wonder het, of die Andes se sneeubedekte pieke, nie maar net 100 km weg is nie, ´n baie geslaagde dag en dít behoort nie die laaste van die Boran te wees nie. Tenspyte van die koue, het die kuier, nog lank aangehou.
7 thoughts on “Borandag”
April 30, 2016 om 8:55 vm
Ons moes nou eers gaan oplees oor die Boranbeeste, want dit lyk toe vir ons soos ‘n kruising tussen ‘n Afrikaner en ‘n Bramahn. My man het voorheen vir die staat se landbou-afdeling gewerk en het onder meer vleisgradering by slagpales gekoordineer – vandaar sy belangstelling in jou landbougeselsies. Daardie kostafel was meer my afdeling – liewe genade, ek moet liewer nie by so ‘n fees land nie. Lyk my die mense maak van kosmaak ‘n kuns?
April 30, 2016 om 10:21 vm
Daardie kos, was uit die boonste rakke. Ek hou baie van hulle manier van braaivleis voorsit, die kelners, kom kort-kort verby met kleinerige stukkies vleis, normaal aan daardie spies wat so roteer, met die gevolg dat jy die vleis altyd warm kan eet. Ons hou mos van ´n homp vleis in die bord, by die tyd wat amper klaar geeet is, is hy yskoud. Gister was ´n dag wat dit nie sou werk nie.
April 30, 2016 om 11:03 vm
Ons het so ‘n Brasiliaanse restaurant (Rodizio) in Fourways wat die vleis op dieselfde manier voorsit – die kelner kom daar by jou tafel aan met skaap, vark of beesvleis aan dieselfde stok en sny dan vir jou af wat jy graag wil hê. Die res van die kos moet jy self gaan skep.
April 30, 2016 om 9:11 vm
Wel, nou het ek sommer baie geleer oor die beesras. Ek het bietjie gaan nalees. Dit klink vir my na n goeie ras om te gebruik. Interessant van die kalwers wat klein is as hul gebore word sodat daar min og geen verlies is by kalwing. Hul is goeie moeders en selfs die bou het nog n klomp pluspunte. Dis eerste keer wat ek van die ras hoor. Hul lyk nogal n mooi bees. Is dit n dubbeldoel of meer n vleisbees?
(Ek sien jy het toe bietjie jou kantlyn aangevul. Mooi man.)
April 30, 2016 om 10:17 vm
Ja, dankie, danksy julle hulp, lyk dit effe beter. Daardie is maar uit en uit ´n vleisras, weet nie of hulle dalk bietjie gemelk word, daar waar hulle vandaan kom nie, want hulle is baie mak.
April 30, 2016 om 10:36 vm
Dis pragtige beeste!Is dit ‘n kruising tussen Brahmane en nog iets,want dit lyk baie soos Brahmaanbeeste?
Mei 9, 2016 om 7:40 nm
Die Brahman is eintlik in die VSA ontwikkel uit van die Bos Indicus bloed uit Indië. Die Boran het ook van die bloed uit Indië en ´n mengsel van bloed uit van die Afrika-inheemse rasse, maar dit is ´n baie ou ras-